MCS เข้าซื้อหุ้น “Natsu Steel Structure” ในญี่ปุ่น จำนวน 66%
MCS เข้าซื้อหุ้น Natsu Steel Structure Co., Ltd. ผู้ผลิตโครงสร้างเหล็กที่ประเทศญี่ปุ่น จำนวน 66% เพื่อให้เป็นศูนย์กลางแห่งแรกที่อำนวยความสะดวกด้านการผลิตในญี่ปุ่น คิดเป็นเงินลงทุน 9.65 ลบ. 
1 ก.ย. 2558

บริษัท เอ็ม.ซี.เอส.สตีล จำกัด (มหาชน) หรือ MCS ระบุว่า บริษัทได้เข้าลงทุนในต่างประเทศ ด้วยการซื้อหุ้นใน Natsu Steel Structure.Co.,Ltd ผู้ดำเนินธุรกิจรับจ้างผลิต ออกแบบ และติดตั้งโครงสร้างเหล็ก และเป็นโรงงานที่ได้รับมาตรฐาน H Grade ที่ประเทศญี่ปุ่นซึ่งเป็นบริษัทที่ผลิตโครงสร้างเห็ลกมาเกือบ 50 ปี โดยมีทุนจดทะเบียน 50 ล้านเยน หรือ 14,628,650 บาท (อัตราแลกเปลี่ยน 100 เยน ต่อ 29.2573 บาท) มูลค่าที่ตราไว้ 1,000,000 เยน/หุ้น
ทั้งนี้ MCS จะเข้าซื้อหุ้น ทั้งหมด 33 หุ้น (หุ้นละ 1,000,000 เยน) หรือ 66% ทั้งนี้จำนวนเงินลงทุน 33,000,000 ล้านเยน หรือ 9,654,909 บาท (อัตราแลกเปลี่ยน 100 เยน เท่ากับ 29.2573 บาท) ภายหลังจากการซื้อหุ้นบริษัทนี้จะกลายเป็นบริษัทย่อยของบริษัท โดยจะดำเนินการเปลี่ยนชื่อใหม่เป็น M.C.S Natsu Co.,Ltd
สำหรับวัตถุประสงค์ เพื่อให้เป็นศูนย์กลางแห่งแรกที่อำนวยความสะดวกด้านการผลิตให้กับบริษัทในประเทศญี่ปุ่น อีกทั้งเพื่อเป็นศูนย์กลางการประสานงานกับลูกค้าที่ประเทศญี่ปุ่น โดยมีกำลังการผลิตของโรงงาน 18,000 ตัน/ปี